**SRIJEDA, 20.5.2020.**

**Dobro jutro, dobar dan!**



**Nastavite pratiti Školu na Trećem u kojoj ponavljamo gradivo o prošlosti naše domovine.**

**HRVATSKI JEZIK**

* ponavljamo naučene vrste riječi, uočavamo ih i izdvajamo u tekstu

U bilježnicu zapiši naslov, rečenice i dopuni odgovore.

**Vrste riječi – vježbanje i ponavljanje 20.5.2020.**

**Odredi vrste riječi i dopuni rečenice:**

Riječ **OLOVKE** je \_\_\_\_\_\_\_\_\_\_\_\_\_\_\_ **.**

Riječi**: PISATI, CRTATI i ŠARATI** su\_\_\_\_\_\_\_\_\_\_\_\_\_\_ .

Riječi**: RAZNOBOJNE, OŠTRE** i **TANKE** su\_\_\_\_\_\_\_\_\_\_ .

Sigurno ste uspješno imenovali **imenicu, glagol i pridjev** kao vrste riječi! Danas ih vježbamo i ponavljamo!

**Igrate igru „NA SLOVO“ koju svi znamo**.

U njoj su zadani pojmovi koje ćete upisivati, a da počinju zadanim slovom!

Primjer vam je napisan u tablici!

|  |  |  |  |  |  |
| --- | --- | --- | --- | --- | --- |
| **Imenica ženskog roda** | **Imenica muškog roda** | **Imenica srednjeg roda** | **Glagol** | **Opisni pridjev** | **Posvojni pridjev** |
| lopta | leptir | lane | letjeti | lijep | Lukino |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Napravi tablicu u bilježnicu i igraj se!

Zadana slova su: **M, K, S, J, LJ, P, R, O.**

**Ako ćeš imati problema s imenicama srednjeg roda, traži pomoć!**

U bilježnicu još riješi sljedeće zadatke:

**Podsjetnik!**

**Kratice za rod imenica: m.r.,ž.r.,s.r.**

**Kratice za broj imenica: jd.,mn.**

**1.Dopuni rečenicu:**

U rečenicama pridjevi stoje uz \_\_\_\_\_\_\_\_\_\_\_\_\_\_\_\_\_\_i pobliže ju opisuju. Odgovaraju na pitanja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Imenici sestra dodaj 3 pridjeva (na crtu napiši samo pridjeve):** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Smisli i napiši izjavnu rečenicu tako da upotrijebiš riječi **nebo – zvijezde** . U rečenici upotrijebi **bar 3 pridjeva**. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. **Zadanim imenicama odredi rod i broj:**  mačka \_\_\_\_\_\_\_\_\_\_\_\_ mačak \_\_\_\_\_\_\_\_\_\_\_ mače \_\_\_\_\_\_\_\_\_\_\_ stablo \_\_\_\_\_\_\_\_\_\_\_\_ kuće \_\_\_\_\_\_\_\_\_\_\_\_\_ vrata \_\_\_\_\_\_\_

papiri \_\_\_\_\_\_\_\_\_\_\_\_ zid \_\_\_\_\_\_\_\_\_\_\_\_\_\_ papuče \_\_\_\_\_\_\_\_\_

1. \_\_\_\_\_\_\_\_\_\_\_\_\_ izriču prošlost, sadašnjost i budućnost.
2. Imenice imaju tri \_\_\_\_\_\_\_\_\_\_\_\_\_ i \_\_\_\_ broja.
3. **Prekriži uljeza.**
4. brz, crven, krivudav, Sanjin, malen
5. nos, pismo, velik, kralj, žarulja
6. pjevam, lete, puše, vidjet ćeš, crtamo
7. čitao je, plete, vikali smo, nosio sam, jeo je
8. **Načini imenice od zadanih pridjeva.**

hrabar \_\_\_\_\_\_\_\_\_\_\_\_\_ mračan \_\_\_\_\_\_\_\_\_\_\_\_\_

tužan \_\_\_\_\_\_\_\_\_\_\_\_\_ lijep \_\_\_\_\_\_\_\_\_\_\_\_\_

1. **Podcrtaj glagole u rečenicama.**

U školsku zgradu su ušli učenici. Učiteljica ih je čekala u razredu. Na satu će rješavati zadatke. Najviše vole veliki odmor.

1. **Zaokruži glagole.**

trčim, pjevati, pjevač, smijati se, smijeh, parkirati, parkovi,

graditi, graditelj, puzati, puzavac, poznat, košara, kokodakati, misao


**(Pošaljite na uvid sve što ste radili u bilježnici).**

**PRIRODA I DRUŠTVO – Povijesne i kulturne znamenitosti nizinskih krajeva**

Jučer ste upoznali važnija naselja nizinskih krajeva. Danas upoznajte neke povijesne i kulturne znamenitosti nizinskih krajeva.

Radite na način da proučavate što je napisano **u udžbeniku na 126. i 127. str.**

Zatim pročitajte i razgledajte slajdove koje ste već vidjeli u Školi na Trećem.

****































U bilježnicu zapiši:

***Povijesne i kulturne znamenitosti nizinskih krajeva***

**DAVNA PROŠLOST NIZINSKIH KRAJEVA:**

- Vučedolska kultura

- rimski gradovi



**CRKVE, UTVRDE I GRADOVI:**

**Stari gradovi** u Zagrebu i Varaždinu

**Vojne utvrde** u Karlovcu, Osijeku, Slavonskom Brodu.

**Dvorci** u Iloku, Vukovaru,

C**rkve** u Zagrebu, Varaždinu, Đakovu.

****

**NARODNE NOŠNJE:**

- bogate ukrasima i vezom

**-** Vinkovačke jeseni

- Đakovački vezovi

****

**ZNAMENITE OSOBE:**

književnik Josip Kozarac

biskup, političar i kulturni djelatnik Josip Juraj Strossmayer

** **

**Sve ćeš ponoviti tako da riješiš 138. i 139. str. u radnoj bilježnici.**

**SAT RAZREDNIKA – O osjećajima i učenju**

Pažljivo pogledajte sljedeći video. Na zanimljiv način govori kako se dobro osjećati u procesu učenja.

<https://www.youtube.com/watch?v=xpgDP-c1U3Q>

Napravite plakatić na A4 formatu papira na način da **ispišete najvažnije rečenice iz ovog videa**.

Te rečenice su poruke vama pa ćete taj plakat staviti negdje na vidno mjesto gdje učite.

Plakat možete obogatiti crtežima ili nečim drugim.

Koristite flomastere u boji.

(Plakat fotografirajte i pošaljite u grupu).

